|  |
| --- |
| +\*xfs\*pvs\*Akl\*cvA\*xBj\*uCi\*sli\*caa\*cEC\*rjb\*pBk\*- +\*yqw\*Dpy\*xAl\*Cyc\*ugc\*dwc\*oyD\*woc\*tgk\*pyw\*zew\*- +\*eDs\*oly\*cEy\*ors\*lyd\*jvl\*wnu\*Bcy\*rcw\*Bwo\*zfE\*- +\*ftw\*rjb\*mCD\*kcn\*ggE\*xwl\*css\*rrc\*liy\*ltm\*onA\*- +\*ftA\*xEk\*liE\*tno\*ily\*yEf\*mjr\*Cbv\*pzj\*wFE\*uws\*- +\*xjq\*jas\*yno\*bgw\*ebk\*jDg\*tjo\*Dmg\*boE\*hns\*uzq\*- |

|  |
| --- |
|  |



**REPUBLIKA HRVATSKA**

**BJELOVARSKO-BILOGORSKA ŽUPANIJA**

**ŽUPAN**

KLASA: UP/I 112-02/25-02/177

URBROJ: 2103-15-25-1

Bjelovar, 05.09.2025.

Na temelju članka 53. a stavka 1. Zakona o lokalnoj i područnoj (regionalnoj) samoupravi (“Narodne novine” broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), 137/15, 123/17, 98/19 i 144/20) i članka 5. stavka 2. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 4/18, 112/19 i 17/25), u postupku imenovanja Arijane Andri, OIB: 53473181239, pročelnicom Upravnog odjela za prostorno uređenje, graditeljstvo, zaštitu okoliša i državnu imovinu Bjelovarsko-bilogorske županije, župan Bjelovarsko-bilogorske županije, OIB: 12928625880, donosi

**RJEŠENJE**

**o imenovanju**

1. **ARIJANA ANDRI, OIB:** **53473181239**, mag.nov., iz Bjelovara, Andrije Kačića Miošića 24, s ukupno 22 godina i 8 mjeseci radnog staža, od čega 20 godina i 3 mjeseca radnog iskustva na odgovarajućim poslovima, a na temelju ostvarenih rezultata u prethodnoj provjeri znanja, imenuje se za pročelnicu Upravnog odjela za prostorno uređenje, graditeljstvo, zaštitu okoliša i državnu imovinu Bjelovarsko-bilogorske županije na neodređeno vrijeme, s probnim radom u trajanju od tri (3) mjeseca.

2. Imenovana pročelnica Upravnog odjela za prostorno uređenje, graditeljstvo, zaštitu okoliša i državnu imovinu Bjelovarsko-bilogorske županije dužna je započeti s radom **05. rujna 2025. godine**, a danom početka rada počinje ostvarivati prava iz službe na radnom mjestu na koje je imenovana.

**3. Za navedene poslove utvrđen je koeficijent u visini 4,20 za obračun plaće.**

**4. Imenovana je oslobođena polaganja državnog ispita II. razine jer je isti položila 15. prosinca 2012. godine.**

***O b r a z l o ž e nj e***

Župan Bjelovarsko-bilogorske županije raspisao je javni natječaj za imenovanje pročelnika Upravnog odjela za prostorno uređenje, graditeljstvo, zaštitu okoliša i državnu imovinu Bjelovarsko-bilogorske županije, koji je objavljen u “Narodnim novinama”, broj 111/25 dana 13. kolovoza 2025. godine te na mrežnoj stranici Hrvatskog zavoda za zapošljavanje, Područni ured Bjelovar i mrežnoj stranici Bjelovarsko-bilogorske županije dana 13. kolovoza 2025. godine.

Prema odredbi članka 23.b i 24. Zakona o službenicima i namještenicima u lokalnoj i područnoj (regionalnoj) samoupravi, rješenje o imenovanju pročelnika upravnog tijela županije, donosi se za izabranog kandidata iz reda prijavljenih kandidata, na temelju izvješća i rang liste povjerenstva za provedbu natječaja o rezultatima prethodne provjere znanja prijavljenih kandidata.

U postupku je utvrđeno, da je na raspisani javni natječaj za imenovanje pročelnika Upravnog odjela za prostorno uređenje, graditeljstvo, zaštitu okoliša i državnu imovinu Bjelovarsko-bilogorske županije pravodobnu i urednu prijavu podnio jedan kandidat.

Povjerenstvo za provedbu postupka javnog natječaja, sukladno ovlastima utvrđenim člankom 20. Zakona o službenicima i namještenicima u lokalnoj i područnoj (regionalnoj) samoupravi, utvrdilo je kako kandidat ispunjava formalne uvjete propisane javnim natječajem.

Na temelju rezultata prethodne provjere znanja pisanim testiranjem, poznavanjem rada na računalu i intervjuom, povjerenstvo za provedbu natječaja utvrdilo je rang listu kandidata koju je uz Izvješće o provedenom postupku javnog natječaja za imenovanje pročelnika Upravnog odjela za prostorno uređenje, graditeljstvo, zaštitu okoliša i državnu imovinu Bjelovarsko-bilogorske županije dostavilo županu Bjelovarsko-bilogorske županije.

Župan Bjelovarsko-bilogorske županije je na temelju rang liste i izvješća o provedenoj provjeri znanja među kandidatima izabrao Arijanu Andri, mag.nov. iz Bjelovara, Andrije Kačića Miošića 24, s ukupno 22 godina i 8 mjeseci radnog staža, od čega 20 godina i 3 mjeseca radnog staža u struci, budući da je na testiranju ostvarila najbolji rezultat.

Izabrana kandidatkinja ispunjava propisane uvjete za radno mjesto pročelnice Upravnog odjela za prostorno uređenje, graditeljstvo, zaštitu okoliša i državnu imovinu Bjelovarsko-bilogorske županije, a na temelju ukupnog broja bodova koje je ostvarila u provjeri znanja.

Imenovana pročelnica dužna je započeti s radom ­­­05. rujna 2025. godine i od dana početka rada ostvaruje prava i obveze iz službe, a pravo na plaću ostvaruje u visini umnoška koeficijenta složenosti poslova za radno mjesto pročelnika 4,20, utvrđenog Odlukom o koeficijentima za obračun plaće službenika i namještenika u upravnim tijelima Bjelovarsko-bilogorske županije (“Županijski glasnik” broj 7/23), i osnovice za obračun plaće, uvećan za 0,5% za svaku navršenu godinu radnog staža, ali najviše do 20%.

Imenovana je oslobođena polaganja državnog ispita II. razine, jer je isti položila dana 15. prosinca 2012. godine pred Državnom ispitnom komisijom pri Ministarstvu uprave, Svjedodžba o položenom državnom stručnom ispitu, KLASA: UP/I-133-02/12-01/1202, URBROJ: 515-04-02-02-12-4, od 18. prosinca 2012. godine.

Slijedom navedenog, a temeljem članka 53.a stavka 1. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 5. stavka 2. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 4/18, 112/19 i 17/25), riješeno je kao u izreci rješenja.

UPUTA O PRAVNOM LIJEKU:

Protiv ovog rješenja ne može se izjaviti žalba, ali se može pokrenuti upravni spor tužbom pred Upravnim sudom u Zagrebu, u roku od 30 dana od dana dostave ovog rješenja.

**ŽUPAN**

**Marko Marušić, dipl.oec.**

**DOSTAVITI:**

1. Arijana Andri - Bjelovar,
2. Mrežna stranica [www.bbz.hr](http://www.bbz.hr),
3. Upravni odjel za financije i proračun - ovdje,
4. Osobni dosje službenice - ovdje,
5. Pismohrana.